****

Република Србија

ОПШТИНА ВЛАСОТИНЦЕ

СКУПШТИНА ОПШТИНЕ

01 бр.06-121-7/2024

24.12.2024.године

В Л А С О Т И Н Ц Е

 На основу члана 27.став 10 . Закона о јавној својини („Службени гласник РС“ бр. 72/11, 88/13, 105/14,108/16, 113/17, 95/18, 153/20, 94/24), чл.19. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Сл. гласник РС“, бр. 16/18 и 79/23), члана 32.ст.1.тачка 6.Закона о локалној самоуправи („Сл.гласник РС“, број 129/07, 83/14-др.закон, 101/16-др.закон, 47/84 и 111/21-др.закон), члана 40. став 1. и тачка 38.Статута општине Власотинце („Сл. гласник града Лесковца“, бр.6/19) и чл.7.Одлуке о прибављању и располагању стварима у јавној својини општине Власотинце(„Сл. гласник града Лесковца“, бр.10/21),Скупштина општине Власотинце, на на наставку 7.седнице Скупштине општине од 24.12.2024.године, донела је

**О Д Л У К У**

**О ПОКРЕТАЊУ ПОСТУПКА ЗА ОТУЂЕЊЕ НЕПОКРЕТНОСТИ ИЗ ЈАВНЕ СВОЈИНЕ ОПШТИНЕ ВЛАСОТИНЦЕ**

**Члан 1.**

 Овом Одлуком покреће се поступак отуђења из јавне својине општине Власотинце, поступком јавног надметања, по тржишној вредности, следећих непокретности:

 - пословни простор у ул. Немањина, на Кп.бр. 1326/1 КО Власотинце-варош, која је означена као зграда трговине, површине 81 м2, уписане код Службе за катастар непокретности у Власотинцу у листу непокретности бр. 4954, за КО Власотинце-варош, као државна својина РС са целим правом коришћења на Општину Власотинце;

- пословни простор у ул. Немањина, на Кп.бр.1339 КО Власотинце-варош, која је означена као зграда занатства и личних услуга-берберница, површине 28 м2, уписане код Службе за катастар непокретности у Власотинцу у листу непокретности бр. 5748, за КО Власотинце-варош, као државна својина РС са целим правом коришћења на Општину Власотинце;

- пословни простор у ул. Немањина, на Кп.бр.1291 КО Власотинце-варош, која је означена као зграда трговине, површине 65 м2, уписане код Службе за катастар непокретности у Власотинцу у листу непокретности бр. 5748, за КО Власотинце-варош, као државна својина РС са целим правом коришћења на Општину Власотинце;

- пословни простор у ул. Немањина, на Кп.бр.1294/2 КО Власотинце-варош, која је означена као пословни простор трговине, површине 21 м2, уписане код Службе за катастар непокретности у Власотинцу у листу непокретности бр. 2267, за КО Власотинце-варош, као јавна својина Општине Власотинце;

- пословни простор у ул. Првомајска, на Кп.бр.2476 КО Власотинце-варош, која је означена као пословни простор за који није утврђена делатност, површине 30 м2, уписане код Службе за катастар непокретности у Власотинцу у листу непокретности бр. 5748, за КО Власотинце-варош, као државна својина РС са целим правом коришћења на Општину Власотинце;

- пословни простор у ул. 22. Дивизије, на Кп.бр.1945 КО Власотинце-варош, која је означена као зграда трговине , површине 18 м2, уписане код Службе за катастар непокретности у Власотинцу у листу непокретности бр. 3461, за КО Власотинце-варош, као државна својина РС са целим правом коришћења на Општину Власотинце;

- стамбени простор у ул. Душанова, на Кп.бр.3015/1 КО Власотинце-варош, која је означена као стамбени простор – СТАН, број објекта 1, број улаза 1, евиденцијски број 16, број посебног дела 13 , површине 36 м2, уписане код Службе за катастар непокретности у Власотинцу у листу непокретности бр. 5748, за КО Власотинце-варош, као јавна својина општине Власотинце;

 Јавно оглашавање поступка за јавно надметање за отуђење непокретности из става.1.може се извршити након што се доставе докази о регулисању односа (простор, регулисане обавезе са надлежним јавним предузећима у вези прикључака и измиривања рачуна за испоручену ел.енергију, воду, комуналне и ПТТ услуге) са досадашњим закупцем, доказа да су предметне непокретности уписане у јавну својину општине Власотинце и доказа да за предметне непокретности није покренут поступак реституције.

**Члан 2.**

 Наведене непокретности из чл.1. ове Одлуке се отуђују у виђеном стању путем јавног оглашавања у поступку јавног надметања под следећим условима:

 -почетна цена према процени тржишне вредности непокретности која се прибавља од Пореске управе, филијала Ц Власотинце пре расписивања јавног огласа ,

 -рок плаћања купопродајне цене је 7 дана од дана закључења уговора о отуђењу,

 -критеријум за избор најповољнијег понуђача је највећи износ понуђене цене -депозит за учешће у поступку прикупљања понуда је 20% од почетне цене, и уплаћује се на рачун 840-811151843-89, модел 97, позив на број 50-113, примања од продаје непокретности у корист нивоа општине;

 -рок за повраћај депозита учесницима који нису успели у поступку јавног надметања је 8 дана од окончања поступка;

 -рок за подношење пријава је 8 дана од дана објављивања јавног огласа у дневном листу,

 - одржавање јавног надметања је 5-тог дана од дана истека рока за подношење пријава, у великој сали СО Власотинце ,Трг ослобођења бр.12.

Подносиоци непотпуних и неблаговремених пријава немају право да учествују у поступку јавног надметања,

 Пријаве се достављају у затвореној коверти са назнаком: ''Пријава за јавно надметање за отуђење непокретности из јавне својине општине Власотинце (навести податке из чл.1.) – не отварати'',на адресу: Општина Власотинце, Трг ослобођења бр. 12, 16210 Власотинце, за Комисију за спровођење поступка располагања непокретности у јавној својини општине Власотинце.

**Члан 3.**

 Поступак отуђења непокретности јавним оглашавањем у поступку јавног надметања, сагласно закону, подзаконским актима и одлукама Скупштине општине Власотинце, које уређују ову област спроводи Комисија за спровођење поступка располагања непокретности у јавној својини општине Власотинце (у даљем тексту: Комисија), у следећем саставу:

 1. Душан Палашевић, председник комисије,

 2. Саша Михајловић, заменик председника комисије,

 3. Дејан Чикић, члан комисије,

 4. Снежана Голубовић-Илић, члан комисије,

 5. ­­­­­­­­­­­­­­­­­Милан Ранђеловић, члан комисије.

 Стручне, административно-техничке и друге послове за потребе Комисије, обавља Одељење надлежно за имовинско-правне послове Општиске управе општине Власотинце.

 Задатак Комисије је да:

 - спроведе поступак јавног надметања за отуђење непокретности из члана 1. Ове Одлуке сагласно одредбама Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Сл. гласник РС“, бр. 24/12, 48/15, 99/15, 42/17, 108/16, 113/17, 95/18, 153/20, 94/24), и Одлуке о прибављању и располагању стварима у јавној својини општине Властоинце („Сл. гласник градаЛесковца“ бр.10/21);

 - води записник;

 - по окончаном поступку јавног надметања, утврди предлоге да се предметне непокретности у јавној својини отуђе понуђачима који су понудили највећи износ купопродајне цене и достави их Скупштини на даљи поступак и одлучивање.

**Члан 4.**

 Оглас за јавно надметање за отуђење непокретности из чл.1. ове Одлуке ће бити објављен у једном дневном листу који се дистрибуира на територији целе Републике Србије, са елементима из Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Сл. гласник РС“, бр. 24/12, 48/15, 99/15, 42/17, 108/16, 113/17, 95/18, 153/20, 94/24), и Одлуке о прибављању и располагању стварима у јавној својини општине Власотинце („Сл. гласник града Лесковца“ бр,10/21);

**Члан 5.**

 Одлуку о отуђењу непокретности из члана 1.Ове Одлуке најповољнијем понуђачу, доноси Скупштина општине Власотинце након спроведеног поступка јавног надметања.

**Члан 6.**

 Ова Одлука ступа на снагу осмог дана од дана објављивања у ''Сл.гласнику града Лесковца''.

 **СКУПШТИНА ОПШТИНЕ ВЛАСОТИНЦЕ, дана 24.12.2024.године, 01 бр.06-121-7/2024.**

 **ПРЕДСЕДНИК СКУПШТИНЕ**

 **Зоран Стаменковић,с.р.**

 **Тачност преписа оверава**

 **СЕКРЕТАР СКУПШТИНЕ**

 **Ивана Станојевић**